Omubaka omukyala ow'e Kasese era akulira oludda oluvuganya Gavumenti mu Palamenti Winnie Kizza akowodde babaka banne ku ludda oluvuganya okwebalama entuula za Palamenti zonna ezigendereddwamu okugyawo ekomo ku myaka gy'omukulembeze w'eggwanga lino, okusobozesa ssentebbe w'ekibiina kya NRM era omukulembeze w’eggwanga lino Yoweri Kaguta Museveni okuddamu okwesimbawo mu 2021.
Okusinzira ku ssemateeka w’eggwanga lino omuntu yenna singa asusa emyaka 75, takirizibwa kuddamu kwesimbawo ku ntebbe y'obukulembeze bw'eggwanga lino era singa takyusibwa, 2021 Yoweri Kaguta Museveni agya kuba takirizibwa olw'emyaka.
Wabula Winnie Kizza agamba nti aba NRM, bagala kukyusa akawayiro k’emyaka ekintu eky'obulabe ate nga bbo bagala emyaka gisigalewo n’ekomo ku bisanja, bikomezebwewo.
Mungeri y’emu asiimye nnyo mukulu Museveni okulemberamu okutebenkeza eggwanga mu bitundu by'eggwanga ebyenjawulo.
Bino okubyogera yabadde ku Palamenti ng'ayanjula alipoota kwebyo byakoze bukya akwasibwa offisi, okulembera oludda oluvuganya omwaka mulamba oguyise.
Like us on Facebook for more News, Pics, Videos, Events, Promos & lots of fun stuff..
lug_Latn lug_Latn lug_Latn lug_Latn lug_Latn eng_Latn